b'\n_START_ARTICLE_\nNiko Haapakoski\n_START_PARAGRAPH_\nNiko Haapakoski (s. 1996) on suomalainen lentopalloilija, pelipaikaltaan passari. Haapakoski on pelannut lentopallon Mestaruusliigassa oululaisen lentopalloseura ETTAn riveiss\xc3\xa4 kaudet 2014-16. Niin ik\xc3\xa4\xc3\xa4n h\xc3\xa4n esiintyy oululaispaidassa kaudella 2016-17. Aiemmin Haapakoskki on pelannut 1-sarjaa Lentopalloliiton valmennuskeskuksen joukkueessa vuosina 2012-2014. Lentopalloliigassa Haapakoski on pelannut yli 60 ottelua. Avauskaudellaan Mestaruusliigassa h\xc3\xa4n oli Ettan kakkospassari. Toisella liigakaudellaan Haapakoski kantoi oululaisryhm\xc3\xa4n passipelist\xc3\xa4 p\xc3\xa4\xc3\xa4vastuun ja palkittiin vuoden l\xc3\xa4pimurto -tittelill\xc3\xa4._NEWLINE_Haapakosken kasvattajaseura on Oulunsalon Vasama. Kev\xc3\xa4\xc3\xa4ll\xc3\xa4 2016 h\xc3\xa4net valittiin miesten maajoukkueryhm\xc3\xa4\xc3\xa4n. Aiemmin Haapakoski on pelannut ik\xc3\xa4luokkansa maajoukkueotteluita.'